اوکراینا باش قرارگاهی روسیا اوردوسونون دونتسک و لوگانسک بؤلگه‌لری و ماریوپل شهرینه تام نظارتی تامین ائتمک اوچون اوکراینانین دوغوسوندا هوجوم عملیاتینا حاضیرلاشدیغینی بیلدیریب.
باش قرارگاهدان وئریلن آچیقلامادا آوریلین 6-سی آخشامکی معلومات‌لارا گؤره، فوریه‌نین 24-ده اوکراینایا هوجوما باشلایان روسیانین ایتیردیگی عسگر سایی‌نین یئنی‌لنه‌رک 18 مین 600-ا یوکسلدیگی بیلدیریلیب.
روسیا اوردوسونون گون عرضینده 6 یاشاییش منطقه‌سینه قارشی حیاتا کئچیردیگی هوجوم عملیاتی‌نین نتیجه‌سیز قالدیغی بیلدیریلن آچیقلامادا اوکراینا عسگرلری‌نین خرسون بؤلگه‌سینده‌کی اوسوکارووکا قصبه‌سینه نظارتی گئری آلدیغی قئید ائدیلیب.
بیاناتدا بیلدیریلیب کی، روسیا دونتسک و لوگانسک بؤلگه‌لری و ماریوپل شهری اوزرینده تام نظارتی تامین ائتمک اوچون اوکراینانین دوغوسوندا هوجوم عملیاتینا حاضیرلاشماق سعی‌لرینی داوام ائتدیریر.
